Trei leoparzi au fost testaţi pozitiv cu Covid. Este a şasea specie de animale confirmată cu coronavirus.
Trei leoparzi de la o grădină zoologică din SUA au luat Covid. Este puţin probabil ca felinele să transmită înapoi virusul. Este cel puţin a şasea specie de animale care a luat virusul de la om.
Trei leoparzi de zăpadă, doi masculi şi o femelă, au fost testaţi pozitiv cu virusul la o grădină zoologică din Louisville, Kentucky, relatează CNN.Este de aşteptat ca toţi cei trei leoparzi, care au simptome uşoare precum tuse seacă sau respiraţie şuierătoare, să se refacă, a declarat directorul grădinei zoologice John Walczak.Leoparzi au luat virusul, cel mai probabil, de la o persoană din staff-ul grădinei zoologice, care este asimptomatică. Este puţin probabil ca felinele să transmită virusul la oameni.Până acum, cel puţin şase specii de animale au luat Covid de la oameni. Primul animal a fost un tigru de la grădina zoologică din Bronx, în luna aprilie. În Statele Unite, oamenii au mai transmis coronavirus la câini şi pisici, dar problema mai mare a fost în Europa, mai exact în Danemarca, unde au existat focare de Covid la fermele de nurci.